钦定古今图书集成/方舆汇编/职方典/第1169卷 > 《李秀才东园亭记》宋·欧阳修
## 钦定古今图书集成/方舆汇编/职方典/第1169卷 > 《李秀才东园亭记》宋·欧阳修

修友李公佐有亭在其居之东园，今年春，以书抵洛，
命修志之。《李氏世家》：“随，随，春秋时称汉东大国，鲁桓
之后，楚始盛，随近之，常与为斗国相胜败。然怪其山
川土地，既无高深壮厚之势，封域之广，与郧、蓼相介，
才一二百里，非有古彊诸侯制度而为大国何也？其
春秋世未尝通中国盟会朝聘，僖二年方见于经，以
‘伐’”见《书》。哀之元年始约列诸侯，一会而罢。其后乃希
见僻居荆蛮，盖于蒲、骚、郧、蓼小国之间，特大而已。故
于今虽名藩镇而实下州，山泽之产无美材，土地之
贵无上物，朝廷上官大人自闽陬岭徼出而显者，往
往皆是。而随近在天子千里内几一百年间未出一
士，岂其痹贫薄陋，自古然也。余少以江南就食居之，
能道其风土，地既瘠枯，民给生不舒愉，虽丰年大族
厚聚之家，未尝有树林池沼之乐，以为岁时休暇之
嬉。独城南李氏为著姓，家多藏书，训子孙以学。余为
童子，与李氏诸儿戏其家，见李氏方治东园，往求美
草，一一手植，周视封林，日月去来园间甚勤。李氏寿
终，公佐嗣家，又构亭“其间，益修先人之所为。”余亦壮，
不复过其家。已而去，客汉沔，游京师，久而来归，复行
城南。公佐引余登亭上，周寻童子时所见，则树之糵
者，抱昔之抱者，枿草之茁者，丛荄之甲者，今果矣。问
其游儿，则有子如余童子之岁矣。相与逆数昔时，则
于今七闰矣。然忽忽如前日事，因叹嗟徘徊不能去。
噫余方仕宦奔走，不知再至城南，登此亭复几闰，幸
而再至，则东园之物又几变矣。计亭之《梁木》其蠹，《瓦
甓》其溜，《石物》其泐乎？随虽陋，非余乡，然余之长也，岂
能忘情于随哉？公佐好学有行，乡里推之，与余友，盖
明道二年十月十二日也。